**По стъпките на българските светци и светици в полите на гордите Рила и Пирин**

**АВТОБУСНА ПРОГРАМА „Опознай България“**

**2 дни/1 нощувка**

**МАРШРУТ:** **СОФИЯ- РИЛСКИ МАНАСТИР-СТОБСКИ ПИРАМИДИ-САНДАНСКИ-РУПИТЕ-САМУИЛОВА КРЕПОСТ- ПРЕПОДОБНА СТОЙНА-МЕЛНИК-СОФИЯ**

**Ден 1-ви:** Отпътуване от София, паркинга пред НС „Васил Левски“ в 7:00 часа по маршрут София- Рилски манастир-Сандански. Рилският манастир е един от символите на България и предпочитана туристическа дестинация. Манастирът е разположен в дебрите на Рила планина, между реките Рилска и Друшлявица, на 1147 м надморска височина. Легендата разказва, че основател на манастира е Св. Иван Рилски. Монахът идва по тези земи през 30 – те години на X век, за да се отдаде на отшелничество, пост и молитва далеч от светската суета. Открил светецът една пещера близо до мястото, където се намира сегашния манастир и в нея изкарал последните 5 години от живота си. Няколко месеца след кончината му, мощите му са събрани и пренесени в Търново. Това се случило по време на управлението на цар Петър и най-вероятно благодарение на царя, Иван Рилски е канонизиран за светец. През следващите години мощите на светеца са местени многократно, докато накрая са пренесени в църквата в Рилския манастир, където могат да бъдат почетени днес.В непосредствена близост до пещерата, в която е изживял последните години от живота си Св. Иван Рилски, негови последователи издигнали малка, каменна църква, която стои и до днес. Освен, че е най – внушителният паметник на българската църковна архитектура Рилския манастир е и най – големият духовен център по българските земи. Красивата природа на Рила допълва притегателната му сила. Шума на реката и уханието на гора и трева внасят едно пълно умиротворение във всеки, докоснал се до това свято място. Престой в манастира около 3 часа, със свободно време за обяд. Заредени с енергия продължаваме към един невероятен природен феномен на Рила – Стобските пирамиди. Пирамидите са едни от най-популярните сред туристите скални пирамиди в България. Намират се над село Стоб, в западния дял на Рила планина. Средната височина на пирамидите е между 7 и 10 метра, някои отделни пирамиди достигат до височина 12 метра. Някои от формите са игловидни, но повечето са с пирамидална форма и голяма част от тях завършват с каменна „шапка“, която им придава формата на причудливи гъби. Живописните композиции носят различни имена, дадени им от народните предания – Куклите, Чуките, Самодивски комини, Зъберите, Братята, Сватовете и др. В западния край на село Стоб е църквата „Св. Прокопий“, която се споменава в известния Хрисовул на Цар Иван Шишман, дадена на Рилския манастир през 1378 г. Именно в близост до църквата започва еко маршрутът „Стобски пирамиди“. /Времетраене на маршрута и престоя – 2 часа по черен път с наклон, необходими са удобни здрави обувки и подходящо облекло. За туристи, които няма да изкачват екопътеката има възможност да останат да изчакат групата при църквата или в селото./Продължаваме към град Сандански ай-топлият български град през всички годишни сезони, като продължителността на слънчевото греене надминава 2 450 часа, създавайки условия за целогодишни слънчево-въздушни процедури. Още на входа на града ни посреща статуята на Спартак. Историческата легенда разказва, че някъде в околностите на днешния град Сандански е роден и израсъл храбрият тракийски вожд Спартак. Днес този легендарен тракиец, и неговият произход от тези земи са увековечени с мемориален комплекс „Спартак”. Сандански е благословен от Бога кът на Родината ни, надарен щедро от природата. Град с над 3200-годишна история, кръстовище на древни цивилизации, средище на богата култура от времето на траките, римляните и други племена, населявали земите от Средна Струма. С надморска височина 220-240 м., мек климат, повлиян от Средиземно море и изключително чист въздух града се слави като балнео и климатичен курорт зе лечение на горните дихателни пътища. Настаняване в хотел в Сандански и свободно време за самостоятелна разходка и вечеря. Може да посетите красивият градски парк, който от 1981 г. носи старото име на града – „Свети Врач”. Началото му поставя ген. Георги Тодоров, командир на Втора българска армия, през 1916 – 1919 г., когато с войниците си засажда първите фиданки от бял и черен бор и внесените от Италия кедър и софор. Днес, в парка виреят около 200 средиземноморски растителни вида, между които вековни чинари, обявени за природни забележителности, кедри и секвои, върби, иглени борове, гинко билоба, магнолия, нар и др.Археологическия музей на града е разположен над основите на базиликата на епископ Йоан, един от 5-те археологически музеи в България, специализиран в областта на античната археология. В музея се намира уникална колекция от римска надгробна мраморна пластика (І-ІІІ в.) – най-голямата в България, рядко срещана в Европа и характерна само за този регион, църквата"Свети Георги"- главен храм на град Сандански. В 1938 година е положен основният камък на църквата. Според архитектурния план, дело на архитект Огнянов, църквата е умалено копие на патриаршеската катедрала в София "Свети Александър Невски". Нощувка.

**Ден 2-ри:** Закуска. Отпътуване към Рупите - живописна местност, която е обвита в мистичен ореол. Тя е свързана с пророчицата Баба Ванга и носи на всеки посетител богат енергиен заряд. Разположена е по брега на река Струма, в източното подножие на вулканичния хълм Кожух планина, само на 10км от Петрич. В Рупите се намира построеният от Ванга храм "Св. Петка Българска", който е място за поклонение на хиляди нуждаещи се хора. В миналото на това място е изригнал вулкан и в следствие от него са се образували лечебни минерални извори с температура 75ºC. Тук се намира и старата къща на пророчицата Ванга, в която тя приживе е посрещала хиляди хора. Ще посетим и наблизо разположените останките на един от най-големите антични градове Хераклея Синтика, съществувал от IVв. пр. Хр. до VIв. сл. Хр. Пътуването ни продължава към Самуиловата крепост, един от най-големите символи на Първото българско царство. Намира се на десния бряг на река Струмешница, само на 4км от границата ни с Македония. Крепостта е част от мащабна укрепителна система, която се простира на повече от 8 км по склоновете на планините Беласица и Огражден. Благодарение на отличното си разположение, тя се е използвала като команден военно-стратегически пункт. Днес руините й се намират в пределите на Национален парк-музей "Самуилова крепост", който ще ви разкаже за трагичните събитията по тези земи. Крепостта е построена в периода 1009 - 1013г върху основите на тракийско и раннобългарско-славянско селище. За съжаление, Самуиловата крепост е свързана с една от най-големите трагедии в историята на българската държава. През 1014г византийският император Василий ІІ разгромява и пленява българската войска, предвождана от цар Самуил. Само царят и неговото обкръжение едва успели да се спасят. Византийският император ослепил пленената 14-хилядна войска, като оставил на всеки сто души по един едноок водач. Заради своята нечувана жестокост, Василий II получил прозвището Българоубиец. Историята разказва, че когато цар Самуил видял скръбното шествие на осакатените си войници, сърцето му не издържало. След посещение на мемориалния комплекс ще се отправим обратно към района на Сандански за да се поклоним в църквата „Свети Георги“ и мястото на Преподобна Стойна - обителта на пророчицата. Храмът се на намира в село Златолист и е построен в 1857 година според релефен надпис и кръст на източната фасада. В тази черква в началото на миналия век е живяла пророчицата Преподобна Стойна (1883-1933).Монахинята Стойна Димитрова, родом от село Хазнатар, Серско, е била прочута лечителка, изцерявала е душевни и физически страдания. Наричали са я майка и пророчица, притежавала е пророческа сила, била е една необикновена жена. Сочена е като предшественичка на ясновидката Ванга. Последната ни спирка преди пътя към дома ще бъде в най-малкия град в България – Мелник и Роженската обител. Роженският манастир "Свето Рождество Богородично" е един от най-древните манастири по нашите земи. Той датира от 890 г и е разположен южно от пиринското село Рожен, на 5 км от град Мелник. Забележителната архитектура на манастира е увековечена в лентата на "Време разделно". В него се пази чудотворната икона "Св. Богородица Портаитиса" - едно от малкото копия със светено желязо. Ако у нас има град, който е изкаран сякаш от приказките, то това без никакво съмнение е Мелник. Очарованието на градчето се дължи до голяма част на значително запазената старинна архитектура, която те пренася във времето на българското Възраждане. Благодарение на археологическите, културните и архитектурните забележителности, Мелник е обявен за град-музей и е част от културното наследство на ЮНЕСКО. За любителите на божественото питие - виното, разходката ще е повече от интересна. Мелник е известен с уникалното си вино, което отлежава в т.нар. Мелнишки пирамиди. Те представляват истинско чудо на природата, която ги е ваела от бял ронлив пясъчник в течение на хилядолетия. Такова питие не може да опитате никъде другаде по света. Едно от местата, където може да се насладите на прочутото мелнишко вино, е Кордопуловата къща-музей в Мелник - тя е на повече от 250 години. Била е дом на една от най-заможните търговски фамилии в града. Избата на къщата е издълбана в скала и представлява 80-метров тунел със специална вентилация, който може да побере около 300 тона вино. Ще посетим Музея на виното и ще имаме свободно време за хапване в някоя от добрите мелнишки механи. Отпътуване обратно към София. Пристигане на НС Васил Левски вечерта.

**Цена: 89 лева на човек в двойна или тройна стая**

**Цената включва:**Транспорт с лицензиран автобус/микробус с възможност за тръгване от Дупница и Благоевград;  
1 нощувка със закуска в Сандански;  
Посещение на всички обекти по маршрута /без включени входни такси за музеи и археологически места/;  
Екскурзоводско обслужване по време на пътуването от лицензиран екскурзовод;  
Мед. Застраховка

**Цената Не включва**  
Доплащане за единично настаняване – при възможност на запитване; -   
Доплащане за Мед. Застраховка за лица над 65 год. – 2 лева;  
Входни такси в музеите и посещаваните обекти, беседи от местни екскурзоводи в музеи и археологически обекти;  
Вечери, обеди и разходи от личен характер

**Входни такси:**Рилски манастир: Входна такса за музея 8 лв, за Хрельовата кула 5лв;  
Самуилова крепост – възрастни – 2 лв., ученици и пенсионери – 1 лв.;  
Археологически музей в Сандански – възрастни – 3 лв., ученици и пенсионери – 1 лв.;  
Мелник – градски исторически музей – 2 лв., беседа – 5 лв;  
Мелник – Кордопулова къща – 3 лв;  
Мелник – Музея на виното – 2 лв.  
**Забележка:** Агенцията не носи отговорност за евентуални промени във входните такси, които се заплащат на място.

**Минимален брой туристи за осъществяване на екскурзията:** 18 туристи  
**Срок за уведомление при недостиг на минималния брой туристи:** 3 работни дни преди началната дата на отпътуване.  
**Начин на плащане**: депозит 50 лева от пакетната цена, доплащане – до 3 дни преди отпътуване.  
**Необходими документи:** лична карта.   
**Отговорност:** Туроператорът не носи отговорност и не възстановява суми на туристи, на които закъснеят за тръгване от началния пункт повече от допустимите 10-15 минути..  
Туроператорът е сключил застрахователен договор по чл.97 от Закона за туризма „Отговорност на туроператора“ със ЗД „Евроинс“ АД  и номерът на застрахователната полица е:003700100002932/16.09.2020 г